Babtų herbas

Babtų herbas – pagrindinis Babtų miestelio ir Babtų seniūnijos (Kauno rajono savivaldybė) heraldikos atributas.

 Aprašas 

Herbo mėlyno lauko viršuje sidabrinė popiežiaus kepurė (tiara) su trimis auksinėmis karūnomis ir auksiniu valdžios obuoliu viršuje. Kepurės kaspinai sidabriniai, kryžiai ir kutai auksiniai. Už tiaros du sukryžiuoti raktai barzdelėmis į viršų, galvutėmis žemyn. Dešinysis raktas auksinis, kairysis sidabrinis. Apačioje po kepure, plaukiantis rudas laivas sidabrine bure ir auksiniu vimpelu.

 Istorija 

Babtams laisvojo miesto teises ir herbą – „popiežiaus insignijos ir laivas, kadangi miestas verčiasi prekyba“ – 1792 m. sausio 11 d. suteikė ATR valdovas Stanislovas Augustas privilegija Nr. 13.Babtų herbas privilegijoje. Archyvai.lt (tikrinta 2011-01-27). Simbolika iš dalies paaiškinta privilegijoje, nesunku atspėti ir popiežiaus insignijų kilmę. Babtų bažnyčia tituluojama šv. Petro ir Pauliaus vardais. Tokių bažnyčių simbolikoje dažnai vartojami šv. Petro raktai, net popiežiaus insignijos, kadangi jis yra vyriausias Vatikano Šventojo Petro bazilikos dvasininkas. Taigi, raktai ir popiežiaus kepurė iš parapinės bažnyčios atributikos 1792 m. buvo perkelti į miesto herbą. Tačiau netrukus herbas buvo panaikintas.Babtų herbas.  Krs.lt (tikrinta 2025-08-22).

Dabartinį herbą 1994 m. gegužės 23 d. dekretu Nr. 299 patvirtino prezidentas Algirdas Brazauskas. Herbo etalono autorius – dailininkas Arvydas Každailis.

 Šaltiniai 

Herb
Kategorija:1994 m. patvirtinti Lietuvos gyvenviečių herbai
Kategorija:Kauno rajono savivaldybės gyvenviečių herbai
Kategorija:Lietuvos miestelių herbai